BOSNA I HERCEGOVINA
REPUBLIKA SRPSKA
OKRUŽNI PRIVREDNI SUD U PRIJEDORU
Broj: 067-0-Su-22-000-283
Dana, 19.05.2022.godine


Na osnovu odredbe člana 48. stav 2. Zakona o sudovima Republike Srpske („Službeni glasnik Republike Srpske“, br. 37/12, 44/15 i 100/17), člana 8. stav 1. tačka i) Pravilnika o unutrašnjem sudskom poslovanju („Službeni glasnik Republike Srpske“, broj 9/14), te člana 15. Pravilnika o unutrašnjoj organizaciji i sistematizaciji radnih mjesta u Okružnom privrednom sudu u Prijedoru broj: 067-0-Su-17-000-045 od 09.06.2017.godine, predsjednik Okružnog privrednog suda u Prijedoru, dana 19.5.2022. godine, donosi 


O D L U K U

O KOLEKTIVNOM GODIŠNJEM ODMORU ZA 2022. GODINU 



1. Sudije, stručni saradnici i ostali zaposleni u Okružnom privrednoim sudu u Prijedoru će koristiti kolektivni godišnji odmor u periodu od 18.7.2022. do 12.8.2022. godine.

2. Sudije su dužne u skladu sa ovom odlukom planirati svoje redovne obaveze kod zakazivanja ročišta i izrade sudskih odluka.

3. Daktilografi/sudski asistenti sudija i stručnih saradnika usklađuju korištenje godišnjeg odmora sa sudijama i stručnim saradnicima sa kojima su raspoređeni na rad.

4. U periodu kolektivnog godišnjeg odmora obezbijediće se neophodni rad pisarnice suda,   registra poslovnih subjekata i zajedničkih službi Okružnog privrednog suda u Prijedoru i Okružnog suda u Prijedoru (portir i IKT referent), te je u tom cilju rad pisarnice, registra poslovnih subjekata i zajedničkih službi potrebno svesti na minimum – izvršavanje dnevnih obaveza prema strankama uz rad na hitnim predmetima u skladu sa zakonom, što će obezbjediti rukovodilac registra pravnih lica i neposredni rukovodilac pisarnice i zajedničkih službi. 

5. Radi obezbjeđenja obavljanja neophodnih radnih zadataka radnici u pisarnici suda, radnici  registra poslovnih subjekata  i radnici u zajedničkim službama će godišnji odmor koristiti na smjenu, prema rasporedu neposrednog rukovodioca. 

6. Zbog potrebe dežurstva sudija koji su raspoređeni kao postupajuće sudije u registru poslovnih subjekata, u periodu korištenja kolektivnog godišnjeg odmora određuje se dežurstvo u ukupnom trajanju od 5 radnih dana sudije Snježane Cepić i sudije Dijane Mazalić Nović, prema rasporedu predsjednika suda.

7. Radi obezbjeđenja obavljanja neophodnih poslova na prijemu i otpremi pošte, radniku raspoređenom na tim poslovima određuje se dežurstvo u ukupnom trajanju od 5 radnih dana, prema rasporedu neposrednog rukovodioca. 

8. Radi obezbjeđenja obavljanja neophodnih poslova zajedničkih službi Okružnog privrednog suda u Prijedoru i Okružnog suda u Prijedoru (portira i IKT referenta), određuje se dežurstvo u trajanju od 10 radnih dana, prema rasporedu predsjednika suda.

9. Radi obezbjeđenja obavljanja neophodnih poslova na održavanju čistoće, radniku raspoređenom na tim poslovima se određuje dežurstvo u trajanju od 5 radnih dana, prema rasporedu neposrednog rukovodioca.

10. Stručni saradnici i zaposleni koji imaju 20 i 21 dan godišnjeg odmora, dužni su iskoristiti najmanje 10 radnih  dana godišnjeg odmora u vrijeme kolektivnog godišnjeg odmora određenog tačkom 1. ove odluke.

11. Sve sudije i ostali zaposleni kojima ostane neiskorištenih dana godišnjeg odmora u skladu sa ovom odlukom, preostale dane godišnjeg odmora će iskoristiti najkasnije do 30.6.2023. godine, prema unaprijed sačinjenom planu korištenja godišnjih odmora.

12. Sudije, stručni saradnici i ostali  zaposleni su dužni da najkasnije do 15.6.2022. godine dostave sekretaru suda raspored korištenja godišnjeg odmora, te plan korištenja za neiskorištenih (neiskorišten za vrijeme kolektivnog godišnjeg odmora) dana godišnjeg odmora. Neposredni rukovodioci radnika u pisarnici suda, registru poslovnih subjekata,  dežurnih službi, radnika na održavanju čistoće i dostavljača su dužni u istom roku dostaviti raspored dežurstava za navedene radnike, a predsjednik suda za sudije. 

13. Za sačinjavanje plana korištenja godišnjih odmora i  rješenja o godišnjim odmorima u skladu sa ovom odlukom zadužen je radnik koji obavlja poslove sekretara suda.

14. Ova odluka stupa na snagu danom donošenja i bit će objavljena na oglasnoj tabli suda, web stranici suda i dostavljena e-mailom svim zaposlenim.



                                                                                                                            Predsjednik suda

                                                                                                                    Dijana Mazalić Nović



 





